शनिवार आर्यन र साम्राज्ञीसँग भेटघाटको योजना थियो । शूटिङ अनुभव साटासाट गर्न उनीहरुले द सिनेमा टाइम्सका लागि समय छुट्याएका थिए । आर्यन केही पहिले आएर गफगाफमा जोडिइसकेका थिए । एकैछिनमा साम्राज्ञी आइन् । सामुन्ने बसिन् । पहिलो प्रश्न थियो – फिल्मको नाम ‘कायरा’ नै किन राख्नुभयो ? ‘यसको अर्थ ठाउँअनुसार फरक हुनसक्छ, हामीले ग्रीक भाषाबाट यो शब्द सापटी लिएका हौं, जसको अर्थ वरदान पाएकी महिला भन्ने हुन्छ ।’, आर्यनले जवाफ फर्काए । साम्राज्ञी मुसुक्क हाँसिन् । उनी नै थिइन् फिल्मकी पात्र अर्थात् कायरा ।
